Kastelo de Creully

La Kastelo de Creully estas konstruaĵo konstruita inter la 11-a kaj 17-a jarcentoj en urbo Creully en departemento Calvados (Normandio), Francio. Historio Okazis laŭlonge de jarcentoj multoblaj transformiĝoj kaj aranĝoj. Ĉ. 1050 la kastelo malpli similis al defenda fortreso, ol al granda agrokultura bieno. Ĝia arĥitekturo similas al tiu de la preĝejo de Creully ĉar ambaŭ monumentoj datiĝas de la sama epoko. Ĉ. 1360 dum la Centjara milito, la kastelo de Creully transformiĝis en fortikigitan lokon. Dum la sama periodo, ĝia arĥitekturo trairis malkonstruojn kaj rekonstruojn je ĉiu angla aŭ franca okupado. La kvadrata turo estis plialtigita dum la 14-a jarcento Konstruado de la gvatoturo dum la 15-a jarcento Apero de levponto antaŭ la enirejo al loĝejturo, kiu estis detruita poste (16-a, 17-a jarcentoj). Fortikaĵo de la fasado kaj detruo de aliaj konstruaĵoj povantaj endanĝerigi enloĝantojn dum sieĝado (ĉevalstaloj, magazenoj, eksteraj kuirejoj) Kiam finiĝis milito, ĉ. 1450, la kastelo revenis en posedon de barono de Creully. La kastelo estis poste malkonstruita laŭ ordono de Ludoviko la 11-a en 1461, pro nura ĵaluzo. Legendo diras ke en 1471, Ludoviko la 11-a, trapasante tra Creully permesis ĝian rekonstruon por danki la enloĝantojn de Creully pro ilia varma akcepto. En la 16-a kaj 17-a jarcentoj, baronoj aranĝis ĝin Terplenigado de interna fosaĵo kaj detruo de levponto Konstruado de Renesanca tureto kaj de grandaj fenestroj sur fasado "pacperiodo" La dependaj konstruaĵoj kiuj estas malnovaj ĉevalstaloj datiĝas de la 17-a jarcento 22 baronoj el la sama familio sinsekvis en la kastelo de 1035 ĝis 1682 En 1682, la lasta barono de Creully, Antoine la 5-a de Sillans, tro enŝuldiĝinta, vendis sian kastelon al Colbert, ministro de Ludoviko la 14-a, kiu mortis la sekvantan jaron sen loĝi en ĝi. De 1682 ĝis 1789, okupado de la lokoj fare de la posteularo de Colbert. dum la Franca revolucio, la bieno estis konfiskita kaj vendita al pluraj riĉaj ter-posedantoj. Ekde la 7-a de junio 1944, la kvadrata turo gastigis dum mallonga tempo la disaŭdigan relajson de BBC, de kie estis elsenditaj novaĵoj de la Batalo de Normandio. En 1946 la komunumo de Creully fariĝis proprietulo de la kastelo. Ĝi ankoraŭ estas posedaĵo de la komunumo kaj de privata persono. Ĝi estis klasita kiel historia monumento ekde junio 2004. La kastelo enhavas grandajn salonojn kiuj utilas hodiaŭ por pluraj eventoj: geedziĝoj, koncertoj, kongresoj, ekspozicioj. Bibliografio E. Impey, Le Château de Creully J.J. Vigoureux, La Baronnie de Creully Referencoj Eksteraj ligiloj Bildoj kaj historio de Creully Luado de salonoj: Kastelo de Creully Kastelo de Creully en mondes-normands.caen.fr Arkivigite je 2016-03-04 per la retarkivo Wayback Machine Tradukfonto